Drūkšiai (Breslauja)

Drūkšiai̇̃  (, ) – agromiestelis šiaurės Baltarusijoje, į pietryčius nuo Breslaujos, pasienyje su Lietuva, Drūkšių ežero rytinėje pakrantėje. Stovi Šv. Petro ir Povilo cerkvė ir bažnyčia, pilies liekanos, dvaro sodyba.

 Istorija 

Gyvenvietė įsikūrė Drūkšių ežero Pilies (Zamkaus) saloje, kai XI a. Polocko kunigaikštis pastatė pilį. Salą su žeme jungė du tiltai (yra polių liekanos). 1655 m. pilį užgrobė švedai ir sugriovė. Salos gyventojai persikėlė į krantą ir įkūrė dabartinę gyvenvietę, pro kurią tuomet ėjo svarbus kelias Vilnius–Daugpilis.

XIX a. buvo miestelis Zarasų apskrityje. 1953 m. prie ežero pastatyta Tautų draugystė (hidroelektrinė), pakėlusi ežero lygį 30 cm.

 Šaltiniai 

Kategorija:Breslaujos rajono gyvenvietės
Kategorija:Vitebsko srities agromiesteliai